CELEX: C2005/143/78
Language: sk
Date: 2005-06-11 00:00:00
Title: Vec T-150/05: Žaloba podaná dňa 18. apríla 2005: Marku Sahlstedtin, Juha Kankkusen, Mikko Tannerin, Tioni Tannerin, Liisa Tannerin, Eva Jokisen, Aili Oksasenm, Olli Tannerin, Leena Tannerin, Aila Puttosen, Risto Tannerin, Tom Järvisen, Runo K. Kurko, registrovaná právnická osoba Maa- ja metsätaloustuottajain keskusliitto MTK a nadácia MTK, proti Komisii Európskych spoločenstiev

11.6.2005   
            
            
               SK
            
            
               Úradný vestník Európskej únie
            
            
               C 143/42
            
         Žaloba podaná dňa 18. apríla 2005: Marku Sahlstedtin, Juha Kankkusen, Mikko Tannerin, Tioni Tannerin, Liisa Tannerin, Eva Jokisen, Aili Oksasenm, Olli Tannerin, Leena Tannerin, Aila Puttosen, Risto Tannerin, Tom Järvisen, Runo K. Kurko, registrovaná právnická osoba Maa- ja metsätaloustuottajain keskusliitto MTK a nadácia MTK, proti Komisii Európskych spoločenstiev
   (Vec T-150/05)
   (2005/C 143/78)
   Jazyk konania: fínčina
   Marku Sahlstedtin, Juha Kankkusenm Mikko Tannerin, Tioni Tannerin, Liisa Tannerin, Eeva Jokisen, Aili Oksasenm Olli Tannerin, Leena Tannerin, Aila Puttosen, Risto Tannerin, Tom Järvisen, Runo K. Kurkon, registrovaná právnická osoba Maa- ja metsätaloustuottajain keskusliitto MTK a nadácia MTK, v zastúpení: Kari Marttinen, podali 18. apríla 2005 na Súd prvého stupňa Európskych spoločenstiev žalobu proti Komisii Európskych spoločenstiev.
   Žalobcovia navrhujú, aby Súd prvého stupňa:
   
               —
            
            
               v celom rozsahu zrušil rozhodnutie, ktoré je predmetom žaloby (1),
            
         
               —
            
            
               subsidiárne, ak to nebude možné, určil neplatnosť rozhodnutia, ktoré je predmetom žaloby v časti, ktorá sa týka všetkých lokalít vo Fínskej republike, na ktoré sa toto rozhodnutie vzťahuje,
            
         
               —
            
            
               subsidiárne na druhom mieste, ak ani to nebude možné, určil neplatnosť rozhodnutia v časti, ktorá sa týka regiónov konkrétne uvedených v bode 6.2.2.7 žaloby,
            
         
               —
            
            
               zaviazal žalovanú nahradiť všetky trovy konania, ktoré vznikli žalobcom, ako aj z nich vzniknuté zákonné úroky.
            
         Žalobné dôvody a hlavné tvrdenia
   Žalobcovia tvrdia, že dané rozhodnutie porušuje právny poriadok Spoločenstva, a najmä článok 4 smernice o biotopoch a jej prílohu III, na ktorú odkazuje. Usudzujú, že právny poriadok Spoločenstva bol porušený z troch dôvodov:
   
               a)
            
            
               Podľa článku 3 smernice o biotopoch je sústava Natura 2000 súvislá európska ekologická sústava osobitných chránených území. Súvislosť sústavy je zaručená, a primeraný stupeň ochrany je dosiahnutý prostredníctvom povinnosti členských štátov a Komisie vybrať lokality, na ktoré odkazuje články 4 v spojení s prílohou III smernice. Nie je možné vybrať žiadnu lokalitu bez toho, že by bolo vyhovené týmto ustanoveniam, ani prostredníctvom dočasných alebo čiastkových rozhodnutí. Lokality sa musia vybrať v súlade s kritériami jednotnými pre všetky členské štáty.
            
         
               b)
            
            
               Etapa 1 (etapa členských štátov) a etapa 2 (etapa Komisie) podľa prílohy III pozostáva výlučne z aktov, ktoré majú právne účinky. Postup týkajúci sa etapy 2 a rozhodnutie o lokalitách európskeho významu nie sú v súlade so smernicou, ak návrh týkajúci sa etapy 1 nespĺňa požiadavky stanovené v smernici, a
            
         
               c)
            
            
               v etape 2 musí Komisia spolu s členskými štátmi zosúladiť návrhy členských štátov a vykonať prípadné zmeny územných hraníc v súvislosti s biogeografickými regiónmi, ktoré vyplynú z prieskumu o najvýhodnejšom stupni ochrany presahujúcej členský štát.
            
         Návrh Fínska zodpovedajúci lokalitám etapy 1, ktoré sú vybrané v rozhodnutí Komisie na základe článku 4 ods. 2 tretieho pododseku smernice ako lokality európskeho významu, je v rozpore so záväznými kritériami výberu týkajúcimi sa klasifikácie lokalít, na ktoré odkazuje smernica o biotopoch.
   Komisia je povinná presvedčiť sa o tom, že lokality, na ktoré odkazujú návrhy členských štátov, spĺňajú ekologické kritériá stanovené pre lokality, ktoré sú predmetom rozhodnutia, ktoré sa má prijať po etape 2. Preto Komisia nemôže schváliť zahrnutie navrhovanej lokality do zoznamu lokalít európskeho významu bez náležitého preskúmania ekologických údajov.
   
      (1)  Rozhodnutie Komisie z 13. januára 2005, ktorým sa podľa smernice Rady 92/43/EHS prijíma zoznam lokalít európskeho významu v boreálnej biogeografickej oblasti, oznámené pod číslom 2005/101/ES, Ú. v. EÚ 2005, L 40, s. 1.